Herra tietää, millaisia aikoja on edessämme.
Hän tiesi sen myös korottaessaan Joosefin merkittävään asemaan.
Joosefin tuli valmistaa Egyptin maa nälkävuosien varalle -
rakentamalla viljavarastoja.
Mitä Joosef-kutsumus tarkoittaa nykyään? Se on aiheemme tänään.
ETULINJASSA
Vieraanani on jälleen Fredrik Ekholm.
Hän on Vaasan Rakennuskorjaus Oy:n hallituksen puheenjohtaja.
Hän on myös ICCC Suomen varapuheenjohtaja.
ICCC on Kansainvälinen kristillinen kauppakamari.
Hän oli aiemmin myös sen kansainvälisessä johtokunnassa.
Tervetuloa taas, Fredrik. - Kiitos.
Viime kerralla aihe jäi vähän kesken, eli tehdään nyt uusi ohjelma jatkoksi.
Kiitos, katsotaan mitä tästä tulee.
Tärkeä aihe, jota emme viimeksi ehtineet käsitellä, -
olivat nämä Joosefin varastot ja Joosef-kutsumus.
Voisitko avata tätä meille aluksi?
Mielestäni meidän kristittyjen tulee tarkastella Joosef-kutsumusta -
ja olla varastona vaikeina aikoina.
Meidän ei tule elää kädestä suuhun, -
vaan säästää ja tehdä suunnitelmia tulevaisuuden varalle.
Uskoakseni Joosef-kutsumus oli myös yksi ICCC:n kutsumuksista.
Se on profeetallinen kutsumus.
Tässä kirjassani On aika rakentaa -
on luku taloudenhoidosta.
Mainitsen siinä myös Joosefin.
Tiedämme, että Jumala käytti häntä väkevästi -
ja ovet aukenivat hänelle, koska hän vaelsi Jumalan kanssa -
eikä suostunut katkeroitumaan.
Hän selitti faraon merkilliset unet lihavista ja laihoista lehmistä.
Hän sai Jumalalta selityksen:
Säästäkää ja varastoikaa nyt hyvinä aikoina huonojen aikojen varalle.
Uskon, että meidän tulee tänä aikana säästää se minkä voimme -
ja valmistautua pahan päivän varalle, -
kuten Joosef pääministerinä ollessaan.
Jumalan seurassa vaeltavan Joosefin ansiosta -
pelastui niin hänen perheensä kuin koko Egypti.
Uskon, että nytkin on ihmisiä, joilla on erityinen Joosef-kutsumus.
Heissä on viljelijöitä, liikemiehiä, valtionpäämiehiä, poliitikoita.
Tiedän myös seurakuntia, jotka ovat "varastohuoneita".
Uskon, että me Herran seuraajat, joita valmistetaan tähän, -
tulemme Joosefin tavoin kokemaan paljon vastustusta.
Hän joutui maksamaan kovan hinnan, muun muassa 13 vuotta vankeutta, -
jotta oli valmis kutsumukseensa.
Meidänkin tulee kriiseissä nousta esiin ja tuoda Jumalan ratkaisut -
ja olla valmiina olemaan Herran varastohuoneena.
Tiedämme, että Joosefin ruokahuolto pelasti kansan.
Meidän tulee uskon kuuliaisuudessa -
opetella näitä asioita, olla voimavarana -
ja työskennellä korkeampaa tarkoitusta varten Jumalan valtakunnassa.
Ennen kuin mennään nykytilanteeseen, -
kerrotko henkilöstä, jolla oli suuri merkitys Norjalle vaikeana aikana.
Hänen nimensä on monelle tuttu.
Aivan, kaikki norjalaiset tuntevat Hans Nielsen Haugen.
Haugen kirjat ja elämä ovat tehneet minuun valtavan vaikutuksen.
Kun olin puhumassa ICCC:ssä ja seurakunnissa Fredrikstadissa, -
pääsin käymään Haugen kodissa, joka on nyt museona.
Nykyisin häntä kunnioitetaan sankarina kaikkialla Norjassa.
Hän syntyi vuonna 1771.
Hän kohtasi Jumalan kyntäessään peltoa Fredrikstadin ulkopuolella 1796.
Vahva Hengen kosketus teki hänestä -
Norjan kaikkien aikojen luovimman ja innovatiivisimman ihmisen.
Hän perusti noin 30 yritystä, joista jotkut toimivat edelleen.
Hän kirjoitti 30 kirjaa. Hän hiihti ja käveli 15.000 kilometriä -
ympäri Norjaa ja Tanskaa. - Hän myös julisti Sanaa?
Kyllä. Hän teki päivät töitä, rakensi tehtaita ja työllisti ihmisiä.
Ihmiset saivat sijoittaa tehtaisiin.
Kaikki heidän sijoittamansa rahat Hauge sijoitti edelleen liikeyrityksiin.
Hänen myöhempiä kannattajiaan kutsuttiin haugelaisiksi.
Heillä oli kolmasosa paikoista Norjan suurkäräjillä -
ja suuri poliittinen vaikutus. Haugen vaikutus oli siis valtava.
Hän joutui vankilaan eikä saanut saarnata valtionkirkon ulkopuolella -
eikä perustaa alaosastoa sen sisälle.
Hänen julistustaan tultiin kuulemaan sankoin joukoin. Puhkesi herätys.
Norja oli tavattoman köyhä maa, joka nousi nyt jaloilleen.
Haugen seuraajat perustivat tuhansia yrityksiä samalla periaatteella.
He rakensivat yhteiskuntaa innovaatioillaan.
Nykyisin Norjassa on Haugen säätiö ja hänestä opetetaan kauppakorkeassa.
Hän oli todella vahva vaikuttaja.
Tässäkin näemme, että Jumala halusi siunata maata. - Todella.
Samalla Haugen sananjulistus oli todistuksena maalle.
Hänen julistuksessaan ja työssään oli voitelu ja siunaus, -
joka sai monet kuuntelemaan häntä. - Totta.
Sinäkin olet kokenut samaa. Olet nähnyt elämässäsi ihmeitä -
ja tehnyt työtä Jumalan valtakunnan periaatteiden mukaan.
Siksi monet, myös maallistuneet ihmiset kuuntelevat sinua. - Totta.
Kerro siitä, miten näiden periaatteiden noudattaminen avaa ovia.
Kun toimimme samaan tapaan kuin Hauge, -
joka sai monia seuraajia, -
mutta joutui kestämään myös monia vaikeuksia.
Hänet haluttiin pysäyttää ja suljettiin yhdeksäksi vuodeksi vankityrmään.
Tänään taas kaikki arvostavat häntä.
Meille voi käydä samoin, kun kerromme kokemistamme ihmeistä.
Mekin saamme väkeä mukaan.
Kun minut ― ihme kyllä ― valittiin ICCC Suomen puheenjohtajaksi 1993 -
pimeässä hotellihuoneessa Tampereella, -
mietin, mitähän tästäkin tulee.
Kun aloin kertoa kokemistani pienistä ihmeistä, -
ihmiset sanoivat, etteivät olleet koskaan kuulleet moista.
Aluksi toimimme jonkin aikaa näkymättömästi -
pitäen kiinni Herran antamasta näystä.
Sitten aloimme nähdä yhä enemmän kasvua ja paljon hedelmää.
Monen elämä on muuttunut, -
myös Next Generation -nuorisokonferensseissa, -
joita olemme järjestäneet Vaasassa 10 vuoden ajan.
Olemme nähneet näiden 25 maasta tulevien nuorten muuttuvan.
On siis oltava valmis maksamaan kovaa hintaa.
Hauge istui oli 9 vuotta vankilassa, Joosef 13 vuotta.
Sinäkin olet kokenut monia vaikeita asioita. - Todellakin.
Syyttäjäkin on ollut kimpussasi. Mistä siinä oli kyse?
Kymmenisen vuotta sitten tapahtui paljon asioita yhdellä kertaa.
Samana kesänä, kun nimitin vävyni toimitusjohtajaksi, -
meillä oli rakennustelineitä erään kerrostalon edessä.
Niistä huolehtinut firma oli kesälomalla.
Niinpä se palkkasi vuokrafirmasta työntekijöitä purkamaan telineet.
He tekivät kardinaalivirheen: irrottivat kaikki kiinnittimet seinästä.
He jättivät vain muovit telineiden päälle suojaksi sateelta.
Illalla tuli tuulenpuuska ja kaatoi kaikki telineet kadulle -
ja vastapäiselle jalkakäytävälle.
Yksi auto jäi alle, mutta siinä ei ollut ketään. Oli onni, ettei kukaan kuollut.
Siitä lähti 3―4 vuoden oikeusprosessi.
He valehtelivat, että minä olin käskenyt tehdä työn sillä tavoin.
Siis minä, jolla oli eniten kokemusta julkisivutöistä koko Vaasassa.
Olen tehnyt niitä kaikkiaan 80―90.
Vain pari kuukautta myöhemmin 50-vuotias mies kuoli työmaallani.
Jostain kumman syystä hän putosi 2 metriä 7. kerroksesta 6. kerrokseen.
Hän pyörtyi. Hän ei kertonut, että oli saanut lääkäriltä vahvoja lääkkeitä.
Olin kolme vuotta syytettynä kuolemantuottamuksesta.
Oli kolmaskin tapaus. Viiden vuoden sisällä oli kolme oikeustapausta.
Ne teettivät paljon työtä.
Olen aina halunnut olla oikeamielinen. Minulla oli kaupungissa hyvä maine.
Johdin Jeesus-marssia, olin seurakunta-aktiivi, olin valtuustossa...
Minut tunnettiin näistä, ja nyt minut tuomittaisiin väärin perustein.
Se oli raskas prosessi. - Miten jaksoit sen?
Jaksoin ainoastaan tutkimalla Jumalan sanaa.
Se maistui suussani hunajakakuilta.
Luin lupauksia ja omistin ne itselleni.
Inhimillisesti ajatellen tilanne oli täysin toivoton. Se oli vaikeaa.
Minun täytyi kytkeytyä taivaallisiin tietääkseni, mitkä ovat oikeuteni.
Sain esirukoilijoiltani rohkaisua ja profetioita.
Minä vain omistin Sanan itselleni, ja perheenä rukoilimme sen toteutumista.
Lopulta voitin kaikissa kolmessa tapauksessa.
Se oli raskas viiden vuoden prosessi.
Sen keskellä istuin kerran kesämökillä ja katsoin ulos horisonttiin.
Tunsin iloa ja rauhaa Jumalassa, vaikka mieltä nakersi levottomuus.
Millaiset sakot minulle määrätään? Tuomitaanko minut syyttömänä?
Jumala kantoi minut sen läpi, se oli Hänen ihmeensä.
Sen myötä vahvistuin Jumalassa.
Kevyemmissäkin koettelemuksessa moni ottaa sairauslomaa.
Minulla oli monta projektia menossa, ja tein melkein kahta vuoroa.
Matkustin maailmalla ICCC:n asioissa ja olin ICCC Suomen puheenjohtaja.
Olin mukana seurakunnan johdossa...
Päätin jatkaa Herran palvelemista. Rankkojen vaiheiden keskelläkin -
meidän tulee keskittyä tärkeään ja palvella Herraa.
Järjestin tapani mukaan israelilaiselle Miri Moriah'lle kokouskiertueen.
Siihen ei olisi ollut aikaa, mutta halusin antaa paholaiselle turpiin.
Järjestin 20 kokousta ympäri Suomea.
Suunnittelin Next Generation -konferenssin liki valmiiksi.
Sen suunnittelu vie vuoden. Lisäksi kaikki muu, matkustin ja työskentelin.
Eli uskollisuus on tärkeää.
Samalla paholainen yrittää tuhota meidät. Meidän pitää varautua siihen, -
kun astumme esiin julistamaan Sanaa ja Joosefin tavoin tekemään oikein.
Palataan vielä Joosefin varastoihin.
Meidän tulee varautua vastustukseen. - Aivan.
Silti saavutamme voiton ja asiat järjestyvät Jumalan kunniaksi.
Palataan vielä näihin varastoihin.
Siihen, miten tärkeää on miettiä puskureita.
Tämä ajatus on sydämelläsi, ja olet puhunut siitä myös seurakunnille.
Kaksi viikkoa sitten seurakuntamme johtokunta kokoontui aloitteestani -
miettimään tulevaisuutta ja taloutta. Valmistauduin siihen perusteellisesti.
Kun korona-aikana oli hiljaista, rukoilin paljon kotona.
Sain paljon sellaista, mitä haluan kertoa muillekin.
Yksi asia on se, että nyt me käytämme kaikki saamamme rahat, -
kuten muutkin seurakunnat tekevät.
Tuemme toki myös lähetystyötä, Israelia ym., mutta mitään ei jää yli.
Laskuihin ei tahdo riittää rahaa.
Voisimmeko hankkia puskurin huonompien aikojen varalle?
Jos tulee nälänhätä tai jotain koronan tyyppistä, -
tai myrsky, josta puhuimme edellisessä ohjelmassa, -
juutummeko me seurakunnassa samoihin ongelmiin ja malleihin -
kuin maailma, niin ettei ole yhtään katetta tai ylimääräistä?
Vai olemmeko Joosefin tavoin ratkaisu tuossa ajassa?
Jos meillä olisi säästöjä, voisimme silloin auttaa vaikeuksissa olevia.
Livets Ord -liikkeen Eurooppa- konferenssissa puhui nyt ensi kertaa -
Robert Morris, joka on kirjoittanut kirjan Om det välsignade livet.
Hän kertoi, että heidän seurakuntansa on oppinut paljon antamisesta.
He antavat joka kuukausi ensin Israelille, "juutalaisille ensin".
He ovat saaneet suuren siunauksen.
Nyt vaikeana aikana he ovat voineet olla varastona -
sadoille ahdingossa oleville ihmisille, kriisiin ajautuneille seurakunnille, -
samoin yhteiskunnalle, sairaaloille jne.
Mikä valtava todistus ja mikä kasvu!
Olikohan se John Beveren vai kenen kirjoittama kirja, josta luin tämän:
Kaupungilla ei ollut varaa hankkia palokunnalle savusukellusvarustusta.
Seurakunta maksoi sen. - Aivan.
Varustus luovutettiin käyttöön kirkossa, ja monia tuli uskoon.
Sekin on evankeliointia, että autamme yhteiskuntaa ja järjestöjä kriiseissä,-
että meillä on varastoja, mistä antaa.
Että olemme varastoja, kuten Joosef oli.
Ajatus lienee uusi tänä hyvänä aikana.
Uskon, että nyt on aika ajatella korkeammin ja suuremmin. - Aivan.
Kuten viime kerralla sanoit, Herra voi myös antaa meille innovaatioita, -
luovaa ajattelua ja ratkaisuja, jopa jo ennen kriisiä tai kriisin keskellä.
Jospa alkaisimme seurakunnissa rukoilla ratkaisuja yhteiskuntaan.
Että Herra antaisi ratkaisuja ja meistä tulisi profeetallinen ääni -
kriisiaikoina, toki myös hyvinä aikoina.
Kun yhteiskunnassa vallitsee epätoivo, se tarttuu mihin ratkaisuun tahansa.
Nyt puhuit, Daniela, totuuden ja toimen sanoja.
Jumala, kaiken Luoja, toki tietää mitä aarteita on meressä ja maassa.
Hän tietää, miten niitä voi jalostaa.
Uskon, että monet entisajan teollisuusmiehet olivat kristittyjä.
He kokivat siunausta ja rakensivat rukoushuoneita.
Haugen tavoin he saivat Herralta ideoita ja innovaatioita.
Kun Haugen perustamat suolaamot, tehtaat ja myllyt pysähtyivät, -
hänet haettiin vankilasta käynnistämään ne uudelleen.
Kukaan muu ei siihen pystynyt.
Jumala haluaa antaa meillekin innovaatioita ja erityisratkaisuja, -
niin että löydämme markkinarakoja ja alueita lisäämään omavaraisuutta.
Kaikkeen tähän Herra voi johdattaa, -
kuten olemme nähneet korona-aikana, kuten viime ohjelmassa oli puhe.
Katsotaanpa Israelia: Mikä innovaatioiden runsaus!
Mikä määrä keksintöjä! Mikä luovuus!
En tiedä, miten he pystyvät siihen.
Herra on lupauksensa mukaan siunannut omaisuuskansaansa.
Heillä on 5000 startup-yritystä.
Saan viikoittain tiedotteen eräästä yhteisyrityksestä, -
joka rahoittaa uusia startup-yrityksiä.
Tänä aikana sielläkin jatkuu työ uusien ratkaisujen löytämiseksi.
Heitä on siunattu. He myös käyttävät Jumalalta saamiaan kykyjä.
Siksi myös kaikista Nobel-palkinnon saajista -
220 eli noin 20 % on juutalaisia.
Vaikka juutalaisia on vain 0,2 % maailman asukkaista.
Eli Jumala on siunannut heitä. Tämä sivuaa samaa ajatuskulkua.
Sekin on erityistä, että sinut nimettiin, -
oliko se 4―5 vuotta sitten? - Kuusi vuotta sitten. - Niin se aika rientää.
Sinut nimettiin Israelin Suomen-kunniakonsuliksi.
Nimityksen sai silloin ensi kertaa kristitty, eikö niin? - Se on totta.
Siinäkin näemme, että Israelilla on mukanaan siunaus.
Sinä olet siunannut Israelia, ja he ovat tunnustaneet ja nähneet rakkautesi.
Näin me kristittyinä voimme olla siunaukseksi Israelille, -
samalla kun he ovat ― ja ovat olleet ― siunaukseksi meille.
Heidän kauttaan olemme saaneet Raamatun ja Messiaan.
Tässä toimii jumalallinen synergiaetu. - Totta. - Mitä sinä olet nähnyt siitä?
Nimitykseni oli silkkaa ihmettä.
En koe olevani pätevä enkä kykenevä tuohon tehtävään.
Kumma kyllä, Herra ei kysy: Osaatko tämän? Oletko ammattilainen?
Onko sinulla kykyjä? Hän kysyy vain: Tahdotko? Hän katsoo sydämeen.
Israelin kanssa työtä tehdessä, kuten kaikessa muussakin, -
olen pyrkinyt olemaan vähässä uskollinen.
Jonkin tehtävän saatuani olen tehnyt sen mahdollisimman hyvin.
Kolossalaiskirjettä (3:23) mukaillen:
Kaiken mitä teet, tee sydämestäsi, niin kuin Herralle eikä ihmisille.
Uskon, että nimitys oli Jumalan lahja.
Olen tehnyt yhteistyötä suurlähetystön ja -lähettiläiden kanssa vuodesta 1991.
Mutta se, että minut nimitettiin kunniakonsuliksi, -
vain Jumala taivaassa näkee nämä asiat -
ja ottaa jonkun, joka ei ole täysammattilainen, -
ja antaa tämän palvelutehtävän minulle. Pidän sitä Jumala antamana.
Siitä ei ole epäilystäkään. Hän on sen järjestänyt, -
vaikka aloitteen tekikin Israelin suurlähetystö.
Allekirjoittajina olivat presidentti Peres ja ulkoministeri Lieberman.
Se oli siis ihme.
Millaisia positiivisia synergiaetuja olet nähnyt Israel-suhteistasi -
erityisesti taloudellisella tasolla?
Me olemme vuodesta 1992 tuoneet Suomeen israelilaisia tuotteita.
Motiivinamme on ollut siunata Israelia.
Olemme todenneet, että ne ovat upeita, huippulaatuisia tuotteita.
Huolimatta BDS-liikkeestä (Boycott, Divestment & Sanctions) -
joka yrittää boikotoida ja sabotoida, -
Israelin talous kehittyy ja kasvaa mukavasti.
Uskon, että hyötyisimme Pohjoismaissa siitä, -
että kävisimme enemmän kauppaa Israelin kanssa.
Näen, että Israelin kauppakumppanit ovat siunattuja.
Seurakunnat, jotka siunaavat Israelia ja rukoilevat sen puolesta -
ja lähettävät lahjansa siellä tehtävään työhön, ovat elinvoimaisia ja vireitä -
ja myös taloudellisesti siunattuja.
Siinä on siunaus, että siunaa sitä, jota Jumala on päättänyt siunata.
Näin se on. Raamatusta näemme, että Israel tulee yhä kasvamaan -
kaikesta vastustuksesta ja vihollisen kuristusyrityksistä huolimatta.
Israelin talous kasvaa uusien innovaatioiden myötä.
Israelin sekeli on yksi vahvimpia valuuttoja, mikä sekin on ihme.
Kannattaa liittyä voittajiin, niin kuin sanonta kuuluu.
Vaikka maailma pitää Israelia häviäjänä, -
sen kanssa halutaan käydä kauppaa ja hyödyntää sen innovaatioita.
Kaikki maailman suurimmat yritykset haluavat -
tutkimuslaitoksen Israeliin, koska siellä on innovaatioita.
Meidänkin kannattaisi liittyä yhteen monella saralla.
Seurakunnat pääsevät lähemmäksi juutalaisia juuriaan Jerusalemissa.
Siellä pääsee myös lähemmäksi Apostolien tekojen aikaa.
Yksityishenkilöinä tutustumme Israeliin matkustamalla paikallisiin -
ja näemme Israelin merkityksen Jumalan pelastussuunnitelmassa.
Mutta myös yritystasolla ja kansakuntien tasolla.
Rukoilemme, että Israel-politiikkamme muuttuisi myönteisemmäksi.
Uskon, että kaikilla näillä tasoilla on suuri siunaus. - Varmasti.
Ja mitä tulee varastoihin, Jumala ei salli Israelin kaatua.
Siksi tulee olemaan näitä varastoja ja innovaatioita myös vastaisen varalle.
Nämä varastot ja henkilösuhteet ovat paras sijoitus tulevaisuuteen.
Lähi-idässä henkilösuhteet ratkaisevat, kuten molemmat tiedämme.
Se, että olen saanut tehdä yhteistyötä Israelin kanssa -
ja nähdä Raamatun profetioiden täyttyvän yksi toisensa jälkeen, -
on rikastuttanut uskonelämääni. Raamatusta on tullut arvokas ja elävä.
Yhteydet Israeliin ovat parhaita asioita, joita voimme tehdä ja nähdä.
Saamme olla osa siitä, ei pelkkiä sivustakatsojia.
Voimme toimia juutalaisten tuomiseksi Israeliin ja siunata sitä.
Näemme, miten he ovat siunaukseksi koko maailmalle hienoilla tuotteillaan.
Vaikka niitä ei haluta, niitä on kaikkialla sairaaloissa, autoissa jne.
Me emme pärjäisi ilman niitä. - Totta, yhteiskuntamme alkaisi yskiä.
Emme pärjäisi ilman heidän tuotteitaan.
Monet kännykän osat, kuten kamera, tulevat Israelista.
Viime aikoina myös useat arabimaat ovat avautuneet.
Se koituu niille suureksi siunaukseksi.
Kun Yhdysvallat siirsi suurlähetystönsä Jerusalemiin, -
koskaan se ei ole ollut niin siunattu:
Syntyy uusia työpaikkoja, tavallisen keskiluokan talous on kohentunut.
Pörssi on nousussa. Talous ei ole ollut koskaan niin hyvässä jamassa -
kuin se oli tämän vuoden alkuun asti.
Sitten tuli korona ja ties mitä muuta, mikä vaikutti.
Se varmasti heikensi myös taloutta. Mutta säästetään se toiseen kertaan.
Rukoiletko vielä lyhyesti katsojien puolesta.
Kiitos, Jeesus, että olet kuullut keskustelumme.
Anna tämän kylvön kantaa moninkertaista satoa jonkun elämässä.
Jos joku on nyt vaikeuksissa, -
luo Sinä teitä erämaahan -
ja virtoja autiomaahan. Sinulla on valta auttaa katsojia -
pääsemään eteenpäin, turvaamaan Sinuun ja saamaan Sinulta ratkaisuja.
Kosketa häntä, jolla on ongelmia, Jeesuksen nimessä.
Auta ja anna luovat, ihmeenomaiset ratkaisusi. Aamen.
Aamen. Kiitos, Fredrik, arvokkaista ajatuksistasi ja oivalluksistasi.
Kiitos sinulle, katsoja. Paina nämä asiat mieleesi ja pane ne täytäntöön.
Kiitos!
Hyvä katsoja, toivottavasti tämä ohjelma oli sinulle siunaukseksi.
Raamattu kehottaa: "Tuokaa täydet kymmenykset varastohuoneeseen, -
että minun huoneessani olisi ravintoa, ja siten koetelkaa minua."
Koettele Herraa antamalla, ja tulet saamaan siunauksen.
Varastohuone on paikka, josta saat hengellistä ruokaa, kuten TV7-kanava.
Voit tukea tämän ohjelman tekemistä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 2710 VASTAANOTTAJA: RISTIN TUKI RY
Suomennos: Aune Björkström